इत्यर्जुनं वासुदेवः...

श्लोकः 

सञ्जय उवाच -<big>
इत्यर्जुनं वासुदेवस्तथोक्त्वा स्वकं रूपं दर्शयामास भूयः ।
आश्वासयामास च भीतमेनं भूत्वा पुनः सौम्यवपुर्महात्मा ॥ ५० ॥

अयं भगवद्गीतायाः एकादशोऽध्यायस्य विश्वरूपदर्शनयोगस्य पञ्चाशत्तमः(५०) श्लोकः ।

पदच्छेदः
इति अर्जुनं वासुदेवः तथा उक्त्वा स्वकं रूपं दर्शयामास भूयः आश्वासयामास च भीतम् एनं भूत्वा पुनः सौम्यवपुः महात्मा ॥ ५० ॥

अन्वयः
वासुदेवः इति अर्जुनं तथा उक्त्वा स्वकं रूपं भूयः दर्शयामास । महात्मा सौम्यवपुः पुनः भूत्वा भीतम् 	एनम् आश्वासयामास च ।

 शब्दार्थः 
वासुदेवः = श्रीकृष्णः
इति = एवम्
अर्जुनम् = पार्थम्
तथा उक्त्वा = तेन प्रकारेण कथयित्वा
स्वकं रूपम् = स्वीयं रूपम्
भूयः दर्शयामास = पुनः दर्शितवान्
महात्मा पुनः = भगवान् तु
सौम्यवपुः भूत्वा = सौम्यशरीरः भूत्वा
भीतम् = भयग्रस्तम्
एनम् = अमुम्
आश्वासयामास च = सान्त्वयामास च ।

 अर्थः 
श्रीकृष्णः एवम् अर्जुनं पूर्वोक्तप्रकारेण कथयित्वा स्वीयम् रूपं पुनः दर्शयामास । ततश्च 	महानुभावः सः सौम्यशरीरः सन् भयग्रस्तम् एनम् अर्जुनं सान्त्वयामास । 	

सम्बद्धसम्पर्कतन्तुः
भगवद्गीता (मूलश्लोकाः)
भगवद्गीता

 50
वर्गः:श्टब्स् संस्कृतसम्बद्धाः
वर्गः:श्रीमद्भगवद्गीतायाः श्लोकाः
वर्गः:सर्वे अपूर्णलेखाः
वर्गः:न प्राप्तः गीतासम्बद्धभाषानुबन्धः
वर्गः:सर्वे न प्राप्ताः भाषानुबन्धाः

 सम्बद्धाः लेखाः 

 संस्कृतम्
 श्रीमद्भगवद्गीता
 शङ्कराचार्यः
 रामानुजाचार्यः